**Информация за проект MOVECO, форум „Кръгова икономика – ефективно използване на ресурсите в Дунавския регион“, 04 декември 2018 г.**

**Наименование на проекта**

MOVECO (Мобилизиране на институционалното познание за по-добро използване на изследванията и иновациите за кръговата икономика)

**Цели и дейности**

Основна цел на проекта е да се разработят дейности и мерки, които да стимулират МСП към въвеждане на модела на „кръговата икономика“ – модел който стимулира рециклирането на отпадъците и трансформацията им в ресурс за ново производство. Сред другите цели и дейности на проекта са:

* набиране на „добри практики“ от български фирми, свързани с рециклиране и повторно използване на вторични суровини;
* изготвяне на транснационална стратегия, пътни карти и планове за действие за преход към кръгова икономика;
* изработване на набор от инструменти за кръгова икономика, предназначен за МСП;
* стартиране на онлайн платформа с виртуален пазар за обмен на материали и ресурси за повторната им употреба;
* провеждане на пилотни обучения за обучение на компании, които управляват или имат за цел да управляват кръгово и ефективно продуктите и ресурсите си;
* разширяване на мрежата от български организации и фирми, които работят в сферата на кръговата икономика, които ще бъдат включени в мрежата на иноваторите в Дунавския регион;
* организиране на международни форуми и конференции посветени на кръговата икономика и удължаване на жизнения цикъл на продуктите.

**Продължителност на проекта**

01.01.2017 – 31.08.2019

**Партньори**

В проекта участват 12 проектни партньора и 4 асоциирани стратегически партньора от десет страни от Дунавския регион (България, Австрия, Германия, Словения, Словакия, Румъния, Унгария, Хърватия, Сърбия и Молдова). Водещият партньор е Словенската търговско-промишлена палата.

**Форум „Кръгова икономика – ефективно използване на ресурсите в Дунавския регион“**

Форумът цели да представи основни принципи на кръговата икономика и ползите от въвеждането на този модел за бизнеса. Събитието ще бъде фокусирано върху разработените работни варианти на планове за действие и пътни карти с мерки и препоръки за ускорен преход към кръгова икономика за трите групи иноватори в Дунавския регион: лидери, умерени и скромни.

***\*****Съгласно напредъка на страните по отношение на разделното събиране на отпадъците, рециклирането и въвеждането на „еко“ технологии същите са разделени на 3 групи: иновационни лидери, умерени и скромни иноватори; България, Румъния и Сърбия са в групата на „скромните“ иноватори, като в приетите национални стратегически документи до 2020 г. България трябва да премине в групата на „умерените“ иноватори.*